Հայկ Սարգսյան (տնտեսագետ)

Անվան այլ կիրառումների համար տե՛ս՝ Հայկ Սարգսյան (այլ կիրառումներ)Հայկ Լևոնի Սարգսյան (օգոստոսի 9, 1948(1948-08-09), Սուսեր, Թալինի շրջան, Հայկական ԽՍՀ, ԽՍՀՄ), հայ տնտեսագետ։ Տնտեսագիտության թեկնածու (1976), դոկտոր (1990), պրոֆեսոր (2003)։


== Կենսագրություն ==
Ծնվել է 1948 թ. օգոստոսի 9-ին ՀՀ Արագածոտնի մարզի Թալինի շրջանի Սուսեր գյուղում։ 1965-1967 թվականներին սովորել է Երևանի պետական համալսարանի տնտեսագիտության ֆակուլտետում, 1967-1968 թվականներին՝ Նովոսիբիրսկի պետական համալսարանի տնտեսագիտության ֆակուլտետում, 1968-1970 թվականներին՝ Մոսկվայի պետական համալսարանի տնտեսագիտության ֆակուլտետում, 1971-1974 թվականներին՝ Մոսկվայի պետական համալսարանի ասպիրանտուրայում։
1975-1980 թվականներին աշխատել է Երևանի պետական համալսարանում, այնուհետ` Երևանի ժողովրդական տնտեսության ինստիտուտում, 1980-1988 թվականներին՝ ՀՀ ԳԱԱ տնտեսագիտության ինստիտուտում որպես բաժնի վարիչ, 1989-1990 թվականներին ՀԿԿ Կենտկոմում որպես խորհրդատու, 1991-1993 թվականներին եղել է ՀՀ էկոնոմպետկոմի նախագահի, այնուհետ` ՀՀ էկոնոմիկայի նախարարի առաջին տեղակալ։ 1994 թվականից աշխատում է Երևանի պետական համալսարանի տնտեսագիտության ֆակուլտետում` սկզբում որպես պրոֆեսոր, այնուհետ «Կառավարման և գործարարության» նորաստեղծ ամբիոնի վարիչ։ 2000 թվականին ընտրվել է ԵՊՀ տնտեսագիտության ֆակուլտետի դեկան։
Հայկ Սարգսյանը մեծ ներդրում ունի մեր հանրապետությունում տնտեսագիտական կրթության կազմակերպման, բարձրագույն կրթությամբ տնտեսագետ մասնագետների և գիտամանկավարժական կադրերի պատրաստման գործում։ Նրա գիտական ղեկավարությամբ տնտեսագիտության թեկնածուի գիտական աստիճան են ստացել 60-ից ավելի մասնագետ։
Հայկ Սարգսյանի հետաքրքրությունների շրջանակում են տնտեսական ու սոցիալական համակարգերի կառավարման, ՀՀ տնտեսության զարգացման արդի հիմնախնդիրնրը։ Հեղինակ է միջազգային և հանրապետական հանդեսներում հրատարակված, միջազգային գիտաժողովներում զեկուցված 180-ից ավելի հոդվածների ու զեկույցների, ինչպես նաև 14 մենագրության և ուսումնական ձեռնարկի։
Հայկ Սարգսյանը ՀՀ հանրային խորհրդի անդամ է։


== Պարգևներ ==
2011 թվականին Սինգապուրում անցկացված «Ասիայի լավագույն տնտեսագիտական դպրոցների պարգև» մրցանակաբաշխությունում արժանացել է «Տնտեսագիտության լավագույն պրոֆեսոր» հեղինակավոր մրցանակին։
Ստացել է ՀՀ Ազգային ժողովի <<Պատվո մեդալ>>, <<Անանիա Շիրակացի մեդալ>> պետական պարգևները։


== Երկեր ==
Երկրի սահմանադրականության մակարդակի գնահատումը դիսկրետ մոդելավորման և քլաստերային վերլուծության մեթոդներով, «Բանբեր Հայաստանի պետական տնտեսագիտական համալսարանի», 2015, N3 (39), էջ 111-128, Ժ. Մխիթարյան
Սահմանադրականության հարացույցը, տնտեսագիտական առումները, գնահատման հիմնահարցերը, «Բանբեր Երևանի համալսարանի. Սոցիոլոգիա. Տնտեսագիտություն», 2015 N2 (17), էջ 36-51, Ժ. Մխիթարյան, Ս. Նահապետյան
Դիսկրետ մոդելավորումը ճանաչողության և դասակարգման խնդիրներում,  Երևան 2015, Զանգակ հրատարակչություն, 54 էջ, Սարգսյան Հ., Տոնոյան Գ., Քոչինյան Ն.
Հայաստանի տնտեսության վերափոխումները և վերելքի հեռանկարները, «Զանգակ», Երևան 2014, 552 էջ, Հ. Լ. Սարգսյան, Ա. Խ. Մարկոսյան
Հայաստանի տնտեսության վերափոխումները և վերելքի հեռանկարները, «Զանգակ», Երևան 2014, 220 էջ, վ
Որակի ապահովման ներքին համակարգը ճարտարապետաշինարարական ԲՈՒՀ-երում, «ԵՊՃՇՀ հրատ.», Երևան 2013, 246 էջ, Հ. Սարգսյան, Ա. Մարկոսյան, Ս. Թոքմաջյան, Գ. Իվանյան
Տնտեսագիտության տեսություն, Երևան ԵՊՀ հրատարակչություն 2012 թ., 312 էջ, Հ. Գ. Մարգարյան, Հ. Լ. Սարգսյան
Սահմանադրականություն. ախտորոշման, մշտադիտարկման և կառավարման խնդիրներ, Զանգակ, Երևան, 2017թ, Սարգսյան Հ., Հարությունյան Գ., Գևորգյան Ռ.
Սահմանադրականություն. ինստիտուտների ընկալումը և երկրների բարեկեցությունը, Զանգակ, Երևան, 2018թ., Սարգսյան Հ., Գևորգյան Ռ.
Конституционные традиции, институты, поведенческие предпосылки и благополучие стран, Вестник Московского Университета. Серия 6. Экономика. N1, 2019, Г. Саргсян, Р. Геворкян


== Ծանոթագրություններ ==


== Արտաքին հղումներ ==
Հայկ Լևոնի Սարգսյան